b'\n_START_ARTICLE_\nPetworth House\n_START_SECTION_\nZgodovina\n_START_PARAGRAPH_\nPosestvo Petworth je prvi\xc4\x8d pri\xc5\xa1lo v posest dru\xc5\xbeine Percy kot kraljevsko darilo Adelize Louvain, vdove kralja Henrika I. (1100\xe2\x80\x931135), ki ga je podarila svojemu bratu Joscelinu Louvainu. Poro\xc4\x8dil se je s Percyjevo dedinjo in sprejel priimek Percy. Njegovi potomci so postali grofje Northumberlandski, najmo\xc4\x8dnej\xc5\xa1a dru\xc5\xbeina v severni Angliji. _NEWLINE_Dru\xc5\xbeina Percy, katere glavni sede\xc5\xbe je bil na gradu Alnwick v Northumberlandu, ki je mejil na \xc5\xa0kotsko, je imela Petworth za svoje ob\xc4\x8dasno bivanje. V poznem 16. stoletju je kraljica Elizabeta I. postala sumni\xc4\x8dava do dru\xc5\xbeine Percy in Marije \xc5\xa0kotske in jih je zaprla v Petworth._NEWLINE_Leta 1670 je Josceline Percy (1644\xe2\x80\x931670), 11. grof Northumberlandski, umrl brez mo\xc5\xa1kega naslednika, zato je njegovo precej\xc5\xa1nje premo\xc5\xbeenje in posestva Petworth House, grad Alnwick, Syon House in Northumberland House podedovala njegova dveletna h\xc4\x8derka in edina dedinja Elizabeth Percy (1667\xe2\x80\x931722). Leta 1682 je pri starosti 16 let \xc5\xbee dvakrat ovdovela in se je poro\xc4\x8dila z 20-letnim Charlesom Seymourjem, \xc5\xa1estim vojvodo Somersetskim (1662\xe2\x80\x931748), \xc4\x8digar dru\xc5\xbeina je imela sede\xc5\xbe v gradu Marlborough v Wiltshiru. To je postal eden najbogatej\xc5\xa1ih parov v Angliji._NEWLINE_Na posestvu so bile najprej utrjena gra\xc5\xa1\xc4\x8dina, ki jo je zgradil Henry de Percy, prvi baron Percy (1273\xe2\x80\x931314), kapela iz 13. stoletja in klet, ki je \xc5\xa1e vedno ohranjena. Leta 1750 sta bila hi\xc5\xa1a in posestvo v lasti dru\xc5\xbeine Wyndham, potomcev sira Charlesa Wyndhama, \xc4\x8detrtega baroneta (1710\xe2\x80\x931763) Orcharda Wyndhama iz Somerseta, ne\xc4\x8daka in sodedi\xc4\x8da Algernona Seymourja, sedmega vojvode Somersetskega (1684\xe2\x80\x931750).  Kot del dedi\xc5\xa1\xc4\x8dine in razdelitve Percyjeve dedi\xc5\xa1\xc4\x8dine, ki je bila vir spora med sedmim vojvodo in njegovim o\xc4\x8detom, \xc5\xa1estim vojvodo, leta 1749 , je po smrti \xc5\xa1estega vojvode kralj Jurij II. podelil sedmemu vojvodi \xc5\xa1tiri dodatne plemi\xc5\xa1ke naslove, tudi baron Cockermouth in grof Egremont sta bila ustvarjena kot pravica do dedovanja po siru Charlesu Wyndhamu, predvidenem in dejanskem prejemniku Petwortha, gradu Cockermouth in gradu Egremont. Edina h\xc4\x8di sedmega vojvode Elizabeth Seymour in njen mo\xc5\xbe sir Hugh Smithson, \xc4\x8detrti baronet (umrl 1786), sta prejela druga Percyjeva posestva, tudi grad Alnwick in Syon House, skupaj z naslovoma baron Warkworth v gradu Warkworth in grof Northumberlandski, ustvarjen leta 1749 kot pravica do dedovanja po Smithsonu. \xc5\xa0esti vojvoda je "imel nasilen odpor do Smithsona" , mo\xc5\xbea njegove vnukinje. Odlo\xc4\x8dil se je, da bo prepre\xc4\x8dil Smithsonu dedovanje katerega od Percyjevih posesti in je \xc5\xbeelel za svojega edinega dedi\xc4\x8da vnuka sira Charlesa Wyndhama, katerega starodavna dru\xc5\xbeina je izvirala iz pode\xc5\xbeelskega dvorca Felbrigg Hall v Norfolku in je bil poro\xc4\x8den v plemstvu; njegov prednik sir John Wyndham (umrl 1503) je bil poro\xc4\x8den z Margaret Howard, \xc4\x8detrto h\xc4\x8derko Johna Howarda, prvega vojvode Norfol\xc5\xa1kega, dvornega ceremoniarja (okoli 1425\xe2\x80\x931485). Del njegovega na\xc4\x8drta je bila peticija kralju, naj mu podeli dodaten naslov grof Northumberlandski s pravico do dedovanja po Wyndhamu. Na\xc4\x8drtu je nasprotoval sin, prihodnji sedmi vojvoda, ki je naslovil na kralja protipredlog. Uspelo mu je vsaj pri odlogu priprave kraljevskega patenta. \xc5\xa0esti vojvoda je umrl leta 1748, preden je bil patent sestavljen, in sedmi vojvoda je uveljavil shemo, po kateri je razdelil Percyjevo dedi\xc5\xa1\xc4\x8dino med svojega zeta Smithsona in sira Charlesa Wyndhama, ki ga je izbral za dedi\xc4\x8da zetov o\xc4\x8de._NEWLINE_V skladu z \xc5\xbeeljami svojega tasta, sedmega vojvode, je leta 1750 Smithson spremenil svoj priimek z zakonom parlamenta v Percy, sprejel Percyjev grb in leta 1766 je bil imenovan za vojvodo Northumberlandskega in grofa Percy. To je \xc5\xa1e pred poroko z Elizabeth Percy leta 1682 dolo\xc4\x8dil \xc5\xa1esti vojvoda, \xc4\x8de\xc5\xa1 da bi morali on in njegovi potomci imeti priimek Percy, vendar to ni bilo zavezujo\xc4\x8de za par, ki je bil mladoleten. Leta 1687 je vojvodinja, ki je dopolnila 21 let, odpravila sporazum. Leta 2015 je bil Smithsonov potomec Ralph Percy, 12. vojvoda Northumberlandski, (rojen 1956) \xc5\xa1e vedno lastnik omenjenega Percyjevega posestva._NEWLINE_Wyndham, grofje Egremontski, so kmalu izumrli po mo\xc5\xa1ki liniji. Pred tem je George Wyndham, tretji grof Egremontski (1751\xe2\x80\x931837) zapustil Petworth in grad Cockermouth svojemu nezakonskemu sinu in posvojencu Georgeu Wyndhamu (1787\xe2\x80\x931869), ki ga je leta 1859 kraljica Viktorija imenovala za barona Leconfieldskega in je prevzel razli\xc4\x8dico naslova Wyndham. Tretji grof mo\xc5\xa1ki dedi\xc4\x8d je bil njegov ne\xc4\x8dak George Wyndham, \xc4\x8detrti grof Egremontski (1786\xe2\x80\x931845), zadnji grof, ki je v skladu z zakonodajo podedoval grofijo. Odvzeta pa mu je bila Percyjeva dedi\xc5\xa1\xc4\x8dina, to je Petworth, namesto tega pa je dobil posestvo Orchard Wyndham, ki je danes \xc5\xa1e vedno v lasti dru\xc5\xbeine Wyndham. Posku\xc5\xa1al je nadomestiti izgubo Petwortha z gradnjo svojega veli\xc4\x8dastnega doma v Devonu, imenovanega Silverton Park, ki je veljal za odvratnega in je bil poru\xc5\xa1en leta 1901. Prihodnji \xc5\xa1esti baron Leconfieldski je leta 1963 postal baron Egremontski, v nekem smislu je spet dobil naslov grofije, ki je bilo odvzeto njegovemu pradedku Georgeu Wyndhamu (1787\xe2\x80\x931869). Hi\xc5\xa1o in jelenji park je Edward Wyndham (1883\xe2\x80\x931967), peti baron Leconfieldski, leta 1947 predal dr\xc5\xbeavi in ju zdaj upravlja National Trust pod imenom Petworth House & Park._NEWLINE_Leconfieldska posestva \xc5\xa1e naprej vklju\xc4\x8dujejo velik del Petwortha in okolice. Vsebina hi\xc5\xa1e, predvsem slike in skulpture, so zdaj v lasti National Trusta._NEWLINE_Lord Egremont in njegova dru\xc5\xbeina \xc5\xbeivijo v ju\xc5\xbenem krilu, kar omogo\xc4\x8da, da je velik preostanek odprt za javnost. Lady Egremont je obnovila vrtove. _NEWLINE_V dana\xc5\xa1nji zgradbi je pomembna zbirka slik in kipov, tudi 19 oljnih slik slikarja J. M. W. Turnerja (nekatere so v lasti dru\xc5\xbeine, nekatere so v lasti galerije Tate), Turner je redno obiskoval Petworth, slike van Dycka, rezbarije Grinlinga Gibbonsa in Bena Harmsa, klasi\xc4\x8dne  in neoklasi\xc4\x8dne skulpture (tudi Johna Flaxmana in Johna Edwarda Carewa) ter stenske in stropne poslikave Louisa Laguerrja. Na ogled je tudi globus Emeryja Molyneuxa, menijo, da je edini na svetu v svoji prvotni obliki iz leta 1592.\n_START_SECTION_\nPark\n_START_PARAGRAPH_\n283 hektarjev velik urejen park, znan kot Petworth Park, ima najve\xc4\x8dje \xc4\x8drede damjakov v Angliji. Park je zelo znan v Angliji predvsem zaradi \xc5\xa1tevilnih slik, ki jih je naslikal Turner. Na voljo je tudi 12 hektarjev gozdnega vrta, znanega kot Pleasure Ground. _NEWLINE_Petworth House je dom kluba Petworth House Real Tennis (veliko zasebnih posestev ima igri\xc5\xa1\xc4\x8de za pravi tenis (real tennis), ki je ena \xc5\xa1tevilnih iger, imenovanih "\xc5\xa1port kraljev" \xe2\x80\x93 iz njega izhaja sodobni tenis na travi). Petworth park je tudi prizori\xc5\xa1\xc4\x8de kriketa.\n_START_SECTION_\nOkolica\n_START_PARAGRAPH_\nKot je bilo obi\xc4\x8dajno za srednjeve\xc5\xa1ki dvorec, je bil tudi ta zgrajen poleg \xc5\xbeupnijske cerkve, okoli katere se je razvilo naselje, ki je zdaj zraslo v ve\xc4\x8dje mesto. Tak polo\xc5\xbeaj je nenavaden za pode\xc5\xbeelski dvorec take velikosti in \xc4\x8dasa. Petworth House in park sta danes v neposredni bli\xc5\xbeini mesta Petworth.'